**Ministru kabineta noteikumu projekta „Grozījumi Ministru kabineta 2010.gada 21.jūnija noteikumos Nr.564 „Uzturēšanās atļauju noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. No Ministru kabineta 2010.gada 21.jūnija noteikumu Nr.564 „Uzturēšanās atļauju noteikumi” 47.punkta izslēgta kļūdaina atsauce uz Imigrācijas likuma 9.panta otrās daļas 9.punktu. Ievērojot to, ka attiecīgā Imigrācijas likuma panta redakcija mainīta ar 2013.gada 5.decembra likumu „Grozījumi Imigrācijas likumā” un jaunajā redakcijā 9.pantam nav otrās daļas, savukārt ārzemnieku, kuri likumīgi strādā kādā citā Eiropas Savienības dalībvalstī, Eiropas Ekonomikas zonas valstī vai Šveices Konfederācijā un kuri norīkoti pakalpojumu sniegšanai uz Latvijas Republiku, nodarbinātības nosacījumi ir grozīti, turpmāk noteikumu 47.punkta ievaddaļā paredzēts ietvert precīzu norādi uz attiecīgo ārzemnieku kategoriju, nevis atsauci uz Imigrācijas likuma normu;
2. 2014.gada 16.decembrī Ministru kabinetā tika pieņemti grozījumi Ministru kabineta noteikumos Nr.779 „Grozījumi Ministru kabineta 2010.gada 21.jūnija noteikumos Nr.564 „Uzturēšanās atļauju noteikumi””, kas vienlaikus paredz noteikumu 73.punktu izteikt jaunā redakcijā. Sagatavojot noteikumu projektu, 73.3.apakšpunkta jaunajā redakcijā (iepriekšējā noteikumu redakcijā 73.2.apakšpunkts) tehnisku iemeslu dēļ netika iekļauts noteikumu iepriekšējā redakcijā esošais otrais teikums, ko tomēr ir nepieciešams paredzēt noteikumu tekstā.

Projektā paredzēts atjaunot nosacījumu, kas paredz, ka izziņu par veselības stāvokli (saskaņā ar Ministru kabineta 2006.gada 3.oktobra noteikumiem Nr.825 “Veselības traucējumi un slimības, kuru dēļ ārzemniekam atsaka uzturēšanās atļaujas izsniegšanu vai reģistrēšanu” slimība, kas apdraud sabiedrības locekļu veselību un kuras dēļ ārzemniekam atsaka uzturēšanās atļaujas izsniegšanu vai reģistrēšanu, ir tuberkuloze aktīvā fāzē) neiesniedz, saņemot uzturēšanās atļauju, kas atkārtoti pieprasīta iepriekšējās uzturēšanās atļaujas derīguma termiņa laikā vai 90 dienu laikā pēc iepriekšējās uzturēšanās atļaujas derīguma termiņa beigām (90 dienu termiņš saskaņā ar Šengenas konvencijā noteikto ir uzskatāms par īstermiņa uzturēšanos, tādēļ tas nepārtrauc personas ilgtermiņa uzturēšanās periodu valstī). Šāds nosacījums ir nepieciešams, jo šobrīd personām uzliktais pienākums veikt atkārtotu tuberkulozes pārbaudi, ja tās uzturēšanās atļauju pieprasa atkārtoti, uzskatāms par lieku administratīvo procedūru, jo Imigrācijas likums neparedz uzturēšanās atļaujas anulēšanu gadījumos, ja persona saslimusi ar tuberkulozi, uzturoties Latvijas Republikā uzturēšanās atļaujas derīguma termiņa laikā. Šādā gadījumā personai jāveic normatīvajos aktos paredzētie ārstēšanās pasākumi.1. projekts papildināts ar pienākumu personai, ja tā saņem uzturēšanās atļauju saistībā ar Imigrācijas likuma 23.panta pirmās daļas 28., 29., 30. vai 31.punktu vai ir Imigrācijas likuma 4.panta devītajā daļā minētajā sarakstā iekļautas valsts pilsonis vai ārzemnieks, kuram ārvalstī piešķirts bezvalstnieka, bēgļa vai alternatīvais statuss vai piešķirta papildu aizsardzība, pieprasot atkārtotu uzturēšanās atļauju, iesniegt aizpildītu noteikta parauga anketu uzturēšanās atļaujas pieprasīšanai vai, reģistrējot termiņuzturēšanās atļauju, sniegt daļu no anketā iekļautajām ziņām – par dzīvesvietu, nodarbošanos un pastāvīgās uzturēšanās valsti. Minētais grozījums nepieciešams, lai valsts kompetentās iestādes varētu veikt kvalitatīvu personu pārbaudi. Pārreģistrējoties vai atkārtoti pieprasot termiņuzturēšanās atļauju, ārzemnieks atbilstoši pašreiz spēkā esošajam normatīvajam regulējumam sniedz ļoti ierobežotu informācijas apjomu un neiesniedz anketu (ar atsevišķiem izņēmumiem). Līdz ar to iesaistītajām institūcijām ir ļoti ierobežotas iespējas precizēt informāciju par to, ar ko tieši ārzemnieks nodarbojas, kur ir uzturējies u.tml. Šādā situācijā ir apgrūtināta efektīva valsts drošības un sabiedrības drošības un kārtības interešu aizsardzība. Minētais dotu iespēju veikt efektīvāku ārzemnieku pēckontroli, ar iespējami mazāku resursa izmantošanu. Vienlaikus šāds mehānisms dotu skaidru signālu ārzemniekam, ka viņa aktivitātes var tikt kontrolētas, iesniegtā informācija var tikt pārbaudīta un neatbilstības gadījumā iestāties attiecīgas sekas. Būtiski ir nenoteikt pārāk lielu iesniedzamās informācijas apjomu, kas varētu tikt traktēts kā nesamērīgs. Ņemot vērā to, ka valstij ir tiesības kontrolēt tos ārzemniekus, kas ierodas un uzturas valstī, un veikt visus nepieciešamos pasākumus, lai novērstu iespējamus valsts drošības apdraudējumus, kā arī iespējamus sabiedrības drošības un kārtības apdraudējumus, valsts var paredzēt papildus pārbaudes un kontroles mehānismus personām, kuras pieprasa uzturēšanās atļaujas vai tās pārreģistrē. Ņemot vērā to, ka termiņuzturēšanās atļaujas, kas tiek izsniegtas atbilstoši Imigrācijas likuma 23.panta pirmās daļas 28., 29., 30., 31.punktam, rada paaugstinātus valsts drošības un sabiedrības drošības un kārtības apdraudējumus (personas iegūst tiesības brīvi uzturēties un pārvietoties Šengena teritorijā tikai pamatojoties uz ekonomiska rakstura attiecībām), lai novērstu riskus gan Latvijas, gan kopējai ES drošībai, nepieciešams ne tikai sākotnēji pārbaudīt personu patiesos mērķus un iespējamos radītos riskus, bet arī nodrošināt efektīvu pēckontroli. Izvirzītās prasības tāpēc nav uzlūkojamas kā nesamērīgs personas ierobežojums, turklāt šāda veida un apjoma informāciju atbildīgajām institūcijām ir iespēja efektīvi pārbaudīt.
2. Uzturēšanās atļauju reģistrā iekļaujamā informācija papildināta ar elektroniskā pasta adresi, jo personām, kas saskaņā ar Imigrācijas likuma 23.panta pirmās daļas 31.punktā noteikto iegādājas bezprocentu valsts vērtspapīrus par nominālvērtību 250 000 eiro, jānorāda elektroniskā pasta adrese saziņai ar Latvijas Centrālo depozitāriju. Papildus tam anketā uzturēšanās atļaujas pieprasīšanai paredzēts, ka persona var izvēlēties iespēju saņemt Pilsonības un migrācijas lietu pārvaldes sagatavoto lēmumu par uzturēšanās atļauju uz savu vai uzaicinātāja norādīto elektroniskā pasta adresi, tādējādi samazinot administratīvo izmaksu apjomu un saīsinot pakalpojuma saņemšanas laiku.
 |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieks, kurš atkārtoti pieprasa termiņuzturēšanās atļauju Latvijas Republikā iepriekšējās uzturēšanās atļaujas derīguma termiņa laikā vai 90 dienu laikā pēc iepriekšējās uzturēšanās atļaujas derīguma termiņa beigām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums mazinās administratīvo slogu, jo ārzemniekam, kurš atkārtoti pieprasa termiņuzturēšanās atļauju Latvijas Republikā iepriekšējās uzturēšanās atļaujas derīguma termiņa laikā vai 90 dienu laikā pēc iepriekšējās uzturēšanās atļaujas derīguma termiņa beigām, nebūs nepieciešams veikt izmeklējumu, lai noteiktu, vai viņš neslimo ar tuberkulozi aktīvā fāzē.Nosacījums par anketas uzturēšanās atļaujas pieprasīšanai iesniegšanu atkārtotas termiņuzturēšanās atļaujas pieprasīšanas gadījumā un papildu informācijas sniegšanu termiņuzturēšanās atļaujas reģistrācijas gadījumā rada nelielu papildu administratīvo slogu atsevišķām ārzemnieku kategorijām (personām, kas saņēmušas termiņuzturēšanās atļaujas sakarā ar investīciju veikšanu Latvijas tautsaimniecībā).  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tiesību akta projekts publicēts Iekšlietu ministrijas un Pilsonības un migrācijas lietu pārvaldes mājas lapās. |
| 2. | Sabiedrības līdzdalība projekta izstrādē | Komentāri par tiesību akta projektu nav saņemti. |
| 3. | Sabiedrības līdzdalības rezultāti | Komentāri par tiesību akta projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV, V sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I. Pētersone-Godmane

10.06.2015. 16:05

1069

I. Briede, 67219546

ilze.briede@pmlp.gov.lv